ANEXA nr.1
CONTRACT DE TRANZACȚIE
	Încheiat astăzi, ............, între:
1. UAT COMUNA REDIU, cu sediul în sat. Breazu, șos. Valea Rediului, nr. 425, com. Rediu, jud. Iași, cod de înregistrarea fiscală (CIF) 4540348, reprezentată prin primar Ioan-Cristinel Condrea, pe de o parte,
	și 
	2. Societatea VAM SOFI TRANS SRL, înregistrată la registrul comerțului la nr. J22/1308/2010, CIF 27445884, cu adresa în mun. Iași, str. Prof. Ion Inculeț, nr. 5, bl. 675, sc.C, et.1, ap. 5, jud. Iași, prin administrator în persoana dl-lui Vlad Ionuț Andrei, pe de altă parte, 
având în vedere 
- faptul că între părți a fost încheiat contractul de lucrări nr. 1573/01.03.2019 pentru obiectivul de investiție: „Modernizare drumuri comunale și locale în com. Rediu, sat Horlești, str. Victoriei, str. Biruinței” lungime de 0,644 km;
- Procesul-verbal la terminarea lucrărilor nr. 2598/17.03.2020, aprobat de către achizitor, prin care s-a constatat faptul că antreprenorul a executat lucrările în conformitate cu autorizația de construire și documentația tehnică de execuție; 
- împlinirea perioadei de garanție de bună execuție de 36 luni;
- Adresa înregistrată la SC VAM SOFI TRANS SRL cu nr. 11266/21.09.2023 și la UAT COMUNA REDIU cu nr. 22658/21.09.2023, prin care se solicită convocarea comisiei de recepție finală a lucrărilor și eliberarea garanției de bună execuție conform clauzelor contractului de lucrări nr. 22658/21.09.2023.
- dispozițiile art. 1862 din Codul civil:
„(1) De îndată ce a primit comunicarea prin care antreprenorul îl înştiinţează că lucrarea este finalizată, beneficiarul are obligaţia ca, într-un termen rezonabil potrivit naturii lucrării şi uzanţelor din domeniu, să o verifice şi, dacă aceasta corespunde condiţiilor stabilite prin contract, să o recepţioneze, precum şi, atunci când este cazul, să o ridice.
(2) Dacă, fără motive temeinice, beneficiarul nu se prezintă sau nu comunică neîntârziat antreprenorului rezultatul verificării, lucrarea se socoteşte recepţionată fără rezerve.”
	Ținând cont de intenția părților de a stinge în mod definitiv diferendele dintre ele, acestea ajungând la o înțelegere mutual avantajoasă,
	în temeiul dispozițiilor art. 2267 – 2278 din Legea nr. 287/2009 privind Codul civil, părțile au convenit să încheie prezenta tranzacție și, prin concesii reciproce, să stingă definitiv diferendele dintre ele, în următoarele condiții:
 (1)  UAT COMUNA REDIU se obligă să restituie societății VAM SOFI TRANS SRL garanția de bună execuție constituită în temeiul Contractului nr. 1573/01.03.2019, în cuantum de ______ lei, prin virament bancar în contul indicat de societate, în termen de ___ zile lucrătoare de la data semnării prezentei tranzacții.
(2) Părțile recunosc că, prin efectuarea plății prevăzute la alin. (1), obligația UAT COMUNA REDIU privind restituirea garanției de bună execuție se consideră executată integral și definitiv, fără ca vreuna dintre părți să mai poată pretinde alte sume sau prestații izvorâte din constituirea, reținerea ori restituirea acestei garanții, inclusiv, dar fără a se limita la, penalități de întârziere, dobânzi legale sau contractuale, daune-interese, actualizarea sumelor cu indicele de inflație ori orice alte accesorii sau despăgubiri de orice natură.
(3) Executantul declară că, la data executării obligației prevăzute la art. 1, se consideră pe deplin și integral despăgubit și nu va formula, direct sau indirect, pe cale amiabilă, administrativă, arbitrală sau judiciară, nicio cerere ori acțiune având ca obiect sau ca temei reținerea ori restituirea garanției de bună execuție.
(4) Părțile declară că prezenta tranzacție reprezintă voința lor liber exprimată, constituie concesii reciproce în sensul dispozițiilor Codului civil privind tranzacția și are ca efect stingerea definitivă și irevocabilă a oricărui litigiu existent ori potențial referitor la garanția de bună execuție și la modalitatea sau momentul restituirii acesteia.
Prin semnarea prezentei, părțile declară în mod expres că nu au de formulat alte pretenții, una împotriva celeilalte. 
UAT COMUNA REDIU                                       VAM SOFI TRANS SRL
          prin primar 	  prin administrator
Ioan-Cristinel Condrea	  Vlad Ionuț Andrei

